31.5.2023
RO
Jurnalul Oficial al Uniunii Europene
L 141/65
(5) Centrul GOVSATCOM, la primirea unei cereri de contramandare a serviciului din partea unei ACG, dealocă resursele care au fost alocate pentru furnizarea serviciului și le pune la dispoziție în cadrul rezervei.
Participantului i se pot rambursa tokenurile utilizate pentru compensarea resurselor, în conformitate cu termenii și condițiile convenite cu furnizorul de resurse.
Articolul 11 Soluționarea conflictelor (1) Centrul GOVSATCOM activează soluționarea conflictelor în vederea stingerii conflictelor dintre cererile cu punctaje diferite ale priorității, astfel cum se menționează la articolul 9 alineatul (2).
(2) În cazul în care o cerere de servicii cu prioritate ridicată intră în conflict cu una sau mai multe cereri de servicii cu prioritate scăzută și cu condiția ca reatribuirea serviciilor din cererile cu prioritate scăzută să elibereze resurse suficiente pentru a satisface cererea de servicii cu prioritate ridicată, respectivele cereri de servicii cu prioritate scăzută se marchează pentru reatribuire, iar opțiunile de servicii relevante se includ în propunerea de servicii.
În funcție de ierarhia opțiunilor de servicii și sub rezerva disponibilității tokenurilor, se anulează cererile corespunzătoare de servicii cu prioritate scăzută, iar serviciile active aferente acestora se reatribuie.
ACG-urile ale căror servicii urmează să fie reatribuite sunt informate cu privire la reatribuire cât mai curând posibil după luarea acestei decizii.
Valoarea serviciului reatribuit corespunzătoare perioadei în care serviciul nu va fi disponibil ca urmare a reatribuirii se returnează în contul participantului respectiv, iar participantul este notificat.
(3) În cazul în care nu se identifică resurse corespunzătoare în urma aplicării procedurii prevăzute la alineatul (2), centrul GOVSATCOM compară cererea de servicii cu prioritate ridicată cu resursele părții din rezervă aferente marjei de criză.
În cazul în care se găsesc resurse corespunzătoare și disponibile, opțiunile de servicii relevante se includ în propunerea de servicii.
(4) În cazul în care furnizorii de resurse dispun de resurse insuficiente pentru furnizarea serviciilor solicitate menționate la articolul 6, mecanismul de soluționare a conflictelor ia în considerare prioritatea cererilor de servicii.
Atunci când conflictul survine între cereri de servicii cu aceeași prioritate, se acordă prioritate cererii de servicii care reprezintă continuarea unui serviciu deja furnizat participantului solicitant la sfârșitul PPT anterioare, după caz.
Atunci când conflictul survine între cereri de servicii cu aceeași prioritate și niciuna dintre ele nu vizează continuarea unui serviciu deja furnizat participantului solicitant, centrul GOVSATCOM compară valorile serviciilor aflate în conflict, ca procent din cota participantului respectiv, și acordă prioritate cererii de servicii corespunzătoare procentajului mai mare.
Articolul 12 Intrare în vigoare Prezenta decizie intră în vigoare în ziua următoare datei publicării în Jurnalul Oficial al Uniunii Europene.
Adoptată la Bruxelles, 30 mai 2023.
Pentru Comisie Președinta Ursula VON DER LEYEN